ddrg/super_eurlex huggingface dataset:
(1)

Määrusega (EÜ) nr 515/97 on ette nähtud, et vedajad peavad määruse artikli 18a lõikes 6 loetletud sündmuste kohta saatma komisjoni hallatavasse konteinerite olekusõnumite andmehoidlasse konteinerite liikumise andmed, kuid seda üksnes juhul, kui liikumine on aruandvale vedajale teada ja vedaja elektroonilises registris on selliste sündmuste andmed genereeritud, kogutud või talletatud.
(4)

Euroopa Toiduohutusamet (edaspidi „toiduohutusamet”) otsustas oma 17. juuni 2015. aasta arvamuses (2), et kavandatud kasutustingimuste juures ei mõju 6-fütaas kahjulikult ei loomade ega inimeste tervisele ega keskkonnale. Samuti jõuti järeldusele, et lisand võib parandada fosfori omastamist, fosfori kasutamist ja luude mineraliseerumist munakanadel, broileritel, kõikidel sealiikidel ja broilerkalkunitel. Amet leidis, et kõnealuseid järeldusi võib laiendada munakanadele ja aretuskalkunitele. Lisaks märkis ta, et neid järeldusi võib ekstrapoleerida kõikide vähemtähtsate kodulindude liikide ja muude linnuliikide lindudele nende munemisikka jõudmiseni ning munevatele lindudele. Samuti võib sigade kohta tehtud järeldusi ekstrapoleerida vähemtähtsatele sigade liikidele. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud tugilabori [Termin on muutunud. Uus termin on „referentlabor”.] aruande söödas sisalduva söödalisandi analüüsimeetodi kohta.
(7)

Vastuväite esitajad leidsid, et Toscanas kasvatatav pehme nisu hõlmab sorte, mida kasvatatakse tavapäraselt enamikus riigi osades. Kõnealuseid sorte ei saa pidada kohalikeks sortideks või konkreetselt Toscana sortideks. See, kuidas töödeldakse terasid määratletud geograafilises piirkonnas pehme nisu 0-tüüpi täisterajahu saamiseks, on põhimõtteliselt sama, kuidas töödeldakse terasid kogu Itaalias ja Euroopas üldiselt. Kuna nõutava jahu jaoks heas tasakaalus oleva jahusegu valmistamiseks on vaja segada eri kvaliteediga pehmet nisu, iseloomustavad toodet pigem jahu tehnilised omadused kui pehme nisu päritolu. Toote „Pane Toscano” valmistamiseks vajaliku pehme nisu 0-tüüpi täisterajahu tehnilised omadused on üldised ja mitte ainult Toscanale eriomased. Taotlus on vastuoluline punktis 5.2, milles on väidetud, et toote suur toiteväärtus ja hea seeduvus tulenevad jahude segu kasutamisest, samas kui punktis 3.3 on osutatud, et kasutatakse vaid ühte pehme nisu 0-tüüpi täisterajahu. Taotlusest ei selgunud põhjuslik seos geograafilise piirkonna ja toote kvaliteedi või omaduste vahel. Seda kinnitab asjaolu, et koonddokumendis on tulnud osutada „oskuslike pagarite”„põhjalikele teadmistele” ning seda peetakse „kõigi koos toimivate üksikasjade kontekstis”„kõige olulisemaks”. Jahu säilitamine veskis teatava aja jooksul, et tagada selle nn valmimine (maturazione) ei ole eripärane. See on üldine tava, mida kasutatakse laialdaselt kogu Euroopa Liidus. Registreerimiseks esitatud nimetust „Pane Toscano” kasutatakse üldiselt kogu Toscanas mitmete eri tüüpi leibade puhul, mida arvatavasti ei ole toodetud taotluses kindlaks määratud protsessi kasutades. Lisaks tähendab „Pane Toscano” Itaalias ilma soolata leiba.
Terasraamist koosnev toode (nn hobikasvuhoone) mõõtmetega umbes 140 × 140 × 200 cm. Raamil on ka kaheksa metalltraadist riiulit mõõtmetega umbes 58 × 28 cm, neli kummalgi pool. Raam on kõigilt külgedelt kaetud painduva plastkattega ja esiosal on lahtirullitav ukseava mõõtmetega umbes 86 × 145 cm. Ukseava saab sulgeda takjakinnisega. Inimene saab konstruktsiooni siseneda. Selle otstarve on taimede ladustamine lühema (nt turul) või pikema aja vältel. Vt pilti (*)

7326 90 98
(2)

See struktureeritud uuring abi lõppsaajate kohta on üks vahenditest, mille abil hinnatakse enim puudust kannatavate isikute Euroopa abifondi (edaspidi „abifond“). Selleks et tagada enim puudust kannatavate isikute Euroopa abifondi hindamise tulemuste kõrge kvaliteet ja uuringu tulemuslikkus, on vaja kehtestada vorm, mis võimaldab andmete koondamist Euroopa Liidu tasandil,
(1)

Euroopa Väärtpaberiturujärelevalvele (ESMA) on teatatud, millist liiki börsiväliseid krediidituletisinstrumente on kesksel vastaspoolel luba kliirida. ESMA on iga liigi puhul hinnanud kriteeriumeid, mis on olulised nende suhtes kliiringukohustuse kohaldamiseks, sealhulgas standardimise määr, maht ja likviidsus ning hinnateabe kättesaadavus. Pidades silmas peamist eesmärki, milleks on süsteemse riski vähendamine, on ESMA määranud vastavalt määruses (EL) nr 648/2012 sätestatud korrale kindlaks börsiväliste krediidituletisinstrumentide liigid, mille suhtes tuleks kliiringukohustust kohaldada.
(3)

Komisjoni rakendusmäärusega (EL) 2016/559 (2) lubatakse piima- ja piimatoote sektori tunnustatud tootjaorganisatsioonidel, nende liitudel ja tunnustatud tootmisharudevaheliste organisatsioonidel sõlmida vabatahtlikke kokkuleppeid ning võtta ühiseid otsuseid piimatootmise kavandamise kohta ajutiselt kuueks kuuks. Arvestades, et piima- ja piimatoodete sektorile on iseloomulikud valdavalt koostööstruktuurid, on asjakohane laiendada kõnealust luba, nii et see hõlmaks ka piimatootjate moodustatud ühistute teavitamiskohustusi. Et meetmel oleks võimalikult suur mõju, kehtib sama ka piimatootjate poolt vastavalt oma siseriiklikule õigusele moodustatud muude tootjaorganisatsioonide kohta, mis tegutsevad piima- ja piimatoodete sektoris.
(1)

Piima- ja piimatoodete sektoris valitseb pikaajaline turu tõsine tasakaalustamatus. Piima tootjahindu on viimase 18 kuu jooksul survestanud tasakaalustamatus suurenenud tootmise ja maailmaturul aeglustunud nõudluse kasvu vahel. Liidu piimatarned suurenesid 2015. aastal enam kui kolm ja pool miljonit tonni, samas kui impordinõudlus maailmaturul ei suurenenud. 2014. aastal oli piimatarnete kasv veelgi suurem, kuid impordinõudluse pikaajaline suundumus on hinnanguliselt vaid keskmiselt poolteist miljonit tonni rohkem piima aastas. Põllumajandusettevõtte tasandil tulenevad madalad marginaalid piimatulude vähenemisest ja eelkõige laenude teenindamisega seotud kulude suurenemisest. Kuna lüpsikarja tehtavad investeeringud on pikaajalise iseloomuga, on põllumajandustootjatel eriti keeruline ebasoodsate tingimuste korral alternatiivsele majandustegevusele üle minna.
(3)

Võimalike taotlejate jaoks on oluline tagada läbipaistvus seoses raamkokkuleppele vastava läbilaskevõimega ja raudteeliini ülejäänud eeldatava läbilaskevõimega. Selleks et vältida raamkokkulepetega seotud halduskoormust, peaksid võimalikud taotlejad saama esialgse ülevaate sellest, kuivõrd tõenäoline on see, et nende taotlus heaks kiidetakse. Seepärast peaksid raudteeinfrastruktuuri-ettevõtjad avaldama raamkokkuleppele vastava läbilaskevõime teadaanded oma raudteevõrgustiku teadaannetes. Raamkokkuleppele vastava läbilaskevõime teadaandes tuleks vajaduse korral täpsustada, kas raamkokkulepped on sõlmitud kauba- või reisijateveoks või mõlemaks.
d)

Koondteave — Koondmaht — Hind
6.

Tavad, mis täpsustavad määruse (EL) nr 596/2014 I lisa jaotise A punktis f sätestatud tunnust: a) enne täitmist tagasi võetavate korralduste sisestamine, mille mõjul või tõenäolisel mõjul jäetakse eksitav mulje, et finantsinstrumendi, seotud kauba hetkelepingu või lubatud heitkoguse väärtpaberitel põhineva enampakkumistoote järele on vastava hinnaga nõudlus või sellele on pakkumist – tavaliselt viidatakse sellele kui korralduste sisestamisele ilma kavatsuseta neid täita. Seda tava illustreerivad järgmised täiendavad turuga manipuleerimise tunnused: i) niisuguse hinnaga sisestatud kauplemiskorraldused, mis suurendavad nõudlusega seotud hinda või vähendavad pakkumisega seotud hinda, ning millel on või tõenäoliselt on suurendav või vähendav mõju asjaomase finantsinstrumendi hinnale; ii) käesoleva jao punkti 4 alapunkti f jaotises i sätestatud tunnus; b) tava kirjeldatakse käesoleva jao punkti 1 alapunktis b ning see on tavaliselt hinnastruktuuri lae või põranda loomine; c) turuvõimu kuritarvitades ostu-müügihinna hinnavahemiku liigutamine kunstlikule tasemele ja/või selle seal hoidmine, mida tavaliselt teatakse liigse ostu-müügihinna vahena. Seda tava illustreerivad järgmised täiendavad turuga manipuleerimise tunnused: i) tehingud või kauplemiskorraldused, millel on või tõenäoliselt on turu kauplemissüsteemi kaitsemehhanismidest (nt hinnapiirangutest, mahupiirangutest, ostu-müügihinna hinnavahemiku parameetritest jne) mööda hiiliv mõju; ii) käesoleva jao punkti 2 alapunkti c jaotises i sätestatud tunnus; d) finantsinstrumendi, seotud kauba hetkelepingu või lubatud heitkoguse väärtpaberitel põhineva enampakkumistoote nõudlust suurendavate (või vastavat pakkumist vähendavate) korralduste sisestamine eesmärgiga selle hinda suurendada (või vähendada) – teatakse tavaliselt kui nõudluse edendamist. Seda tava illustreerib ka käesoleva jao punkti 6 alapunkti a jaotises i sätestatud tunnus; e) käesoleva jao punkti 2 alapunktis c sätestatud tava, mida tavaliselt tuntakse omavahel kauplevate kauplemiskohtadega manipuleerimisena (kauplemine ühes kauplemiskohas või väljaspool kauplemiskohta, et ebaõigelt määratleda finantsinstrumendi hind teises kauplemiskohas või väljaspool kauplemiskohta); f) käesoleva jao punkti 2 alapunktis d sätestatud tava, mida tavaliselt tuntakse toodetevahelise manipuleerimisena (kauplemine finantsinstrumendiga, et ebaõigelt määratleda finantsinstrumendi hind teises või samas kauplemiskohas või väljaspool kauplemiskohta); g) käesoleva jao punkti 5 alapunktis e sätestatud tava, mida teatakse tavaliselt eksitamise ja tüssamise nime all; h) käesoleva jao punkti 4 alapunktis e sätestatud tava, mida teatakse tavaliselt noteeringutega üleujutamise nime all; i) käesoleva jao punkti 4 alapunktis f sätestatud tava, mida teatakse tavaliselt süüteimpulsi nime all; j) kauplemiskorralduste avalikustamine, et meelitada teisi, traditsioonilisi kauplemistehnikaid kasutavaid turuosalisi („aeglaseid kauplejaid”), mis seejärel kiiresti muudetakse vähem lahketeks tingimusteks, lootes saada kasu sissetulevast „aeglaste kauplejate” kauplemiskorralduste voost, mida tavaliselt tuntakse „suitsetamise” nimetuse all.
(1)

Määruse (EÜ) nr 1071/2009 artikli 16 lõikega 1 on kehtestatud liikmesriikidele kohustus pidada riiklikku elektroonilist registrit nende autoveo-ettevõtjate kohta, kellele pädev asutus on andnud loa tegutseda autoveo-ettevõtja tegevusalal. Juurdepääs riiklike elektrooniliste registrite asjakohastele andmetele tuleks anda muude liikmesriikide kõikidele pädevatele asutustele. Määruse (EÜ) nr 1071/2009 artikli 16 lõigetega 5 ja 6 on ette nähtud, et riiklikud elektroonilised registrid peavad olema omavahel ühendatud 31. detsembriks 2012 ning et komisjonil on volitus võtta vastu kõnealust registrite ühendamist käsitlevad ühiseeskirjad. Selle volituse alusel võttis komisjon vastu määruse (EL) nr 1213/2010, (2) et hõlbustada riiklike elektrooniliste registrite ühendamist teatevahetussüsteemiga ERRU (European Register of Road Transport Undertakings, Euroopa autoveo-ettevõtjate register). Teatevahetussüsteem alustas tegevust 31. detsembril 2012.
(1)

Oluline on teadvustada, et kuna finantsturgude tõhusa ja nõuetekohase toimimise tagamiseks peavad pädevad asutused teostama mitmepoolsete ja organiseeritud kauplemissüsteemide järelevalvet, on pädevatel asutustel vaja täielikku teavet nende eesmärgi, struktuuri ja korralduse kohta.
(1)

Kriisilahendusasutus peaks lubama direktiivi 2014/59/EL artiklis 104 osutatud erakorralisi ex post osamakseid edasi lükata krediidiasutuse või investeerimisühingu taotluse korral, et tal oleks lihtsam hinnata, kas krediidiasutus või investeerimisühing vastab direktiivi 2014/59/EL artikli 104 lõikes 3 sätestatud edasilükkamise tingimustele. Asjaomane krediidiasutus või investeerimisühing peaks esitama teabe, mida kriisilahendusasutus peab sellise hindamise tegemiseks vajalikuks. Kriisilahendusasutus peaks võtma arvesse kogu teavet, mis on riigi pädevatele asutustele kättesaadav, et vältida teavitamisnõuete dubleerimist.
(4)

Võttes arvesse kõnealust olukorda, on asjakohane teha rakendusmääruse (EL) nr 809/2014 artikli 13 lõikest 1 ja artikli 22 lõikest 1 erand, mis võimaldab liikmesriikidel määrata 2016. aastaks kindlaks ühtse taotluse, toetuse- või maksetaotluste esitamise lõpptähtpäeva ning toetusõigustetaotluste või põhitoetuskava toetusõiguste väärtuse suurendamise taotluste esitamise lõpptähtpäeva, mis on hilisem, kui on ette nähtud kõnealustes artiklites. Kuna rakendusmääruse (EL) nr 809/2014 artikli 11 lõikes 4 ning artikli 15 lõigetes 2 ja 2a osutatud kuupäevad ja ajavahemikud on seotud nimetatud määruse artikli 13 lõikes 1 sätestatud lõpptähtpäevaga, tuleks teha samasugune erand ühtse taotluse või maksetaotluse muudatustest ja esialgsest kontrollist tulenenud muudatustest teatamiseks.
(13)

Kõnealuste erakorraliste toetusmeetmete eelarve mõistliku haldamise huvides on liidupoolse osalise rahastamise jaoks kõlblikud üksnes need maksed, mille Itaalia on abisaajatele teinud hiljemalt 30. septembriks 2016. Komisjoni delegeeritud määruse (EL) nr 907/2014 (5) artikli 5 lõiget 2 ei tuleks kohaldada.
(1)

Tolliinfosüsteemi (TIS) eesmärk on toetada pädevaid asutusi tolli- või põllumajandusalaseid õigusakte rikkuva tegevuse tõkestamisel, uurimisel ja sellise tegevuse eest süüdistuse esitamisel. Et TIS vastaks pädevate asutuste vajadustele ka edaspidi, on vaja ajakohastada selliste põllumajandusalaste õigusaktide kohaldamisega seotud toimingute loetelu, mis tuleb TISi sisestada.
(4)

Kooskõlas Baseli pangajärelevalve komitee standardites sätestatud järelevalveasutuste juhtpõhimõtete põhimõtetega 1 ja 4 tuleb tagada, et krediidiasutused ei kohaldaks erandeid majandusliku valikuna, mis võimaldab maksimeerida kasumit sel viisil, et valitakse alternatiivsed kõrge krediidikvaliteediga likviidsed varad peamiselt nende tootluse põhjal. Samuti tuleb kooskõlas kõnealuste põhimõtetega kehtestada erandite kasutamise piiramise mehhanism, et vähendada alternatiivsete varade mittetoimimisega seotud riski. Võttes arvesse Baseli pangajärelevalve komitee standardeid, tuleb määruse (EL) nr 575/2013 artikli 419 lõike 2 punktiga a ette nähtud erandi puhul sätestada ka asjakohased väärtuskärped ja määruse (EL) nr 575/2013 artikli 419 lõike 2 punktiga b ette nähtud erandi puhul kehtestada tasu käsitlevad eeskirjad. Eelkõige määruse (EL) nr 575/2013 artikli 419 lõike 2 punktiga b ette nähtud erandi puhul peaks selle tagamiseks, et krediidiasutuse poolt keskpanga krediidiliini eest makstav tasu oleks õiglane, koosnema tasu kahest elemendist. Esimene element peaks tasakaalustama krediidiliini tagamiseks hoitavatelt varadelt saadavat suuremat tootlust, tagamaks, et tasu kajastaks kasu, mis tekkib sõltumatult kasutusele võetud summadest. Teine element peaks kajastama krediidiliini puhul kasutusele võetud summat.
(7)

Määruse (EL) nr 1307/2013 artikli 51 lõikega 2 nähakse ette, et kui liikmesriigis 2016. aastal antava noorte põllumajandustootjate toetuse kogusumma ületab kõnealuse määruse artikli 51 lõike 4 kohaselt sama liikmesriigi jaoks sätestatud ülemmäära, rahastab liikmesriik erinevuse, võttes arvesse sama määruse artikli 51 lõikes 1 sätestatud maksimumsummat. Selguse huvides on asjakohane sätestada see maksimumsumma iga liikmesriigi jaoks.
(7)

Tooteliigi 4 puhul ei hõlmanud hindamine peräädikhapet sisaldavate biotsiidide kasutamist toiduga otse või kaudselt kokkupuutumiseks ettenähtud materjalides ja esemetes Euroopa Parlamendi ja nõukogu määruse (EÜ) nr 1935/2004 (4) artikli 1 lõike 1 tähenduses. Sellistes materjalides kasutamise puhul võib olla vaja kehtestada kõnealuse määruse artikli 5 lõike 1 punktis e osutatud konkreetsed toidu sisse migreerumise piirnormid. Heakskiit ei tohiks seega hõlmata nimetatud viisil kasutamist, välja arvatud juhul, kui komisjon on kehtestanud kõnealused piirnormid või kui osutatud määruse kohaselt on kindlaks tehtud, et need piirnormid ei ole vajalikud.
Käsielektriseade (nn liimipüstol) on kavandatud selleks, et kanda kuuma sulaliimi puidule ja muudele materjalidele. Seadme korpus on plastist ning selle vahetatav otsak on põhimetallist. Otsaku reguleerimine võimaldab liimivoolu muuta. Seadme sisselülitamisel kuumeneb termostaatiliselt juhitav juurdevoolutoru, mis omakorda soojendab vahetatavat liimipulka (maksimaalne temperatuur 207 °C). Liim pehmeneb ja seda saab kanda liimitavatele materjalidele. Seade on kavandatud kasutamiseks spetsialistidele, nt pakendi- ja mööblitööstuses või stendide montaažiks. Vt pilti (*)

8419 89 98
Elektroonikaseade, mis toimib audioliidese või helimikserina (nn eelvõimendiga mikser-analoog-digitaalkonverter), mõõtmetega umbes 48 × 18 × 9 cm. Seadme heli- ja efektiprotsessorid, analoog-digitaalmuundur ja digitaal-analoogmuundur ning mikrofonivõimendi on korpuses, milles on ka juhtimis- ja kuvaelemendid, mitmesugused analoog-, optilised ja digitaalsisendid ja -väljundid ning samuti FireWire-pordid. Seadmel on järgmised peamised tehnilised iseärasused: — FireWire/USB2 hübriidne ühenduvus (võimalus ühendada automaatse andmetöötlusseadmega), — 28-sisendiga mikser digitaalsignaali töötlusefektidega, — spetsiaalne miksimistarkvara, — esipaneelil eraldi pesad kõrvaklappide jaoks, millel igaühel iseseisev helitugevuse regulaator ning — esipaneelil asuv LED-kell oleku näitamiseks. Seade on kavandatud kasutamiseks digitaalse muusika tootmisel helistuudios või elava esituse puhul laval. See võib toimida kahel viisil: koos automaatse andmetöötlusseadmega või autonoomsel režiimil. Kui seadet kasutatakse koos automaatse andmetöötlusseadmega, siis saab sellega muundada ja töödelda välistest heliallikatest tulevaid helisignaale ning eelvõimendada mikrofonisignaale. Autonoomsel režiimil saab seadet kasutada mikserina, millesse on integreeritud efektid.

8543 70 90
Kaasaskantav akutoitel aparaat videopiltide tegemiseks ja salvestamiseks, mõõtmetega umbes 10 × 5 × 2 cm ja massiga umbes 120 g, millel on: — kaameraobjektiiv, — vedelkristallkuvar diagonaaliga umbes 5 cm (2 tolli), — mikrofon, — kõlar, — protsessor, — liitium-ioonaku, — sisemälu mahuga kuni 8 GB, — sisseehitatud USB-pistmik (kergesti äravõetav), — HDMI-väljund, — sisseehitatud CMOS-pildiandur. Aparaadil on kahe kiirusega digitaalne suumifunktsioon. Videopildid salvestatakse lahutusvõimega 1 280 × 720 pikslit, 30 kaadrit sekundis, maksimaalse vältusega 2 tundi. Sellega ei ole võimalik üles võtta liikumatuid pilte. Aparaadiga salvestatud videopilte saab üle kanda kas sisseehitatud USB-liidese kaudu automaatsesse andmetöötlusseadmesse või mikro-HDMI-kaabli kaudu televiisorisse. Aparaadi tollile esitamise ajal saab sellesse automaatsest andmetöötlusseadmest sisseehitatud USB-liidese kaudu videofaile üle kanda. Aparaati saab kasutada ka teisaldatava mäluseadmena.

8525 80 99
(4)

Need turutavad, mille pädevad asutused määravad turu tunnustatud tavadeks, võivad nii liigilt kui olemuselt erinevad olla. Kui pädev asutus kehtestab turutava turu tunnustatud tavana, peaks ta hindama, milline on kõigilt tava kohaldavatelt isikutelt nõutava avalikustamise sagedus, et tagada, et seda kohandatakse ja et see on asjaomase turutava puhul sobiv. Avalikustamise sageduse puhul peaks olema tasakaal järgmiste elementide vahel: vajadus teavitada üldsust ja tagada, et pädeval asutusel on teave jooksvaks järelevalveks, ning turu tunnustatud tava kohaldavate isikute perioodilise teabe avalikustamise kohustus. Kui hinnatakse turutava, mida võib kohaldada väljaspool kauplemiskohta, peaksid pädevad asutused võtma arvesse, kas turu seisukohast märkimisväärse läbipaistvuse nõue on täidetud.
(1)

Direktiivi 2014/59/EL II jaotise III peatükis on sätestatud eeskirjad, mis käsitlevad konsolideerimisgrupi finantstoetuse lepinguid finantstoetuse andmiseks liidus emaettevõtjana tegutseva krediidiasutuse või investeerimisühingu või direktiivi 2014/59/EL artikli 1 lõike 1 punktis b, c või d osutatud üksuse ja selle niisuguste muus liikmesriigis või kolmandas riigis asuvate tütarettevõtjate vahel, mis on krediidiasutused või investeerimisühingud või finantsasutused, mis on hõlmatud emaettevõtja konsolideeritud järelevalvega, juhul kui toetust saav üksus vastab varase sekkumise tingimustele. See võimaldab rahalisi vahendeid üle kanda olukorras, kui konsolideerimisgrupi üksusel on suuri raskusi. Selleks et teha teadlikke investeerimisotsuseid, on võlausaldajatel ja investoritel vaja läbipaistvust seoses kõnealustest lepingutest tulenevate riskide ja võimalike kohustustega ning konsolideerimisgrupi finantsseisundi taastamise võimalustega. Leping peaks seepärast olema vormis, millele üldsusel on lihtne juurdepääs ja mis on finantsaruannete vormiga sarnane.
(5)

Euroopa Toiduohutusamet (edaspidi „toiduohutusamet“) jõudis oma 14. juuni 2012. aasta arvamuses (4) ja 16. juuni 2015. aasta arvamuses (5) järeldusele, et kavandatud kasutustingimuste korral ei avalda bensoehape kahjulikku mõju loomade ega inimeste tervisele ega keskkonnale ning et see võib vähesel määral langetada emiste uriini pH-taset. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
(2)

Vastavusdeklaratsiooni ja dokumentide koostamiseks on vaja ette näha erinevad võimalused, mis kajastavad tootjatele ja importijatele kättesaadavaid viise nõuetele vastavuse tagamiseks. Need võimalused on seotud järgmiste fluorosüsivesinikke sisaldavate seadmete turulelaskmisega: seadmed, mille jaoks on vaja määruse (EL) nr 517/2014 artikli 18 lõike 2 kohast luba; seadmed, mis on täidetud eelnevalt mahtkaubana turule lastud ja seejärel reeksporditud fluorosüsivesinikega, millega seade on täidetud väljaspool liitu, ning seadmed, mis on täidetud fluorosüsivesinikega liidus. Importijatelt ja tootjatelt nõutakse erisuguseid dokumente, mis kajastavad nende ettevõtjate eri liiki tegevust.
(9)

Direktiivi 2014/59/EL artikli 44 lõikes 3 sätestatud võimalust jätta kohustused kohustuste ja nõudeõiguste teisendamise kohaldamisalast välja tuleks kasutada täielikus kooskõlas liidu õiguse üldpõhimõtetega. Eelkõige ei tohiks see mõjutada muude võlausaldajate kaitsemeetmeid, nimelt põhimõtet, et ükski võlausaldaja ei peaks kandma suuremat kahjumit kui see, mida ta oleks kandnud juhul, kui krediidiasutus või investeerimisühing oleks lõpetatud ja likvideeritud tavalise maksejõuetusmenetluse alusel. Kriisilahendusasutused peaksid suhtuma tähelepanelikult sellesse, et on vaja kinni pidada garantiidest ja et on oht, et nende mittejärgmine võib kahjustada võlausaldajaid, kui nad kohaldavad direktiivi 2014/59/EL artikli 44 lõike 3 kohaseid erandeid ja valmistavad ette kriisilahenduse kava. Asjaolu, et kohtud võivad vaadata läbi kriisilahendusasutuse otsuse jätta kohustus välja, ei peaks aga olema ainus põhjus edasiseks välistamiseks. See ei tohiks mõjutada kriisilahenduse meetmeid käsitlevate varasemate kohtuotsuste nõuetekohast arvessevõtmist, kui need on konkreetse juhtumi puhul asjakohased.
(7)

Määruses (EÜ) nr 1924/2006 on väide määratletud kui sõnum või esitus, mis väidab, viitab või annab mõista, et toiduainel on teatavad omadused. Juuretisega valmistatud kiudainerikast rukkileiba ja söömisjärgset glükeemilist reaktsiooni käsitlev väide viitaks sellele, et juuretisega valmistatud kiudainerikkal rukkileival on glükoosiga võrreldes söömisjärgset glükeemilist reaktsiooni vähendavad omadused, samas kui selline toime on peaaegu kõigil toiduainetel. Määruse (EÜ) nr 1924/2006 artikli 3 teise lõigu punkti a kohaselt ei tohi tervisealaste väidete kasutamine olla eksitav. Väide, millega viidatakse sellele, et konkreetsel toiduainel on teatavad kasulikud omadused, mis on tegelikkuses olemas peaaegu kõikidel toiduainetel, oleks eksitav.
(4)

Euroopa Toiduohutusamet (edaspidi „amet“) jõudis oma 20. oktoobri 2015. aasta arvamuses (2) järeldusele, et kavandatud kasutustingimuste juures ei avalda L-lüsinaatvesinikkloriidi tsinkkelaat kahjulikku mõju loomade ega tarbijate tervisele ning et kasutajatel ei teki probleeme ohutusega, tingimusel, et võetakse asjakohased kaitsemeetmed.